న్యూఢిల్లీ : వాతావరణ మార్పుల ప్రభావం చాలా తీవ్రంగా ఉంటోంది. 2020 నుంచి ఈ దుష్ప్రభావం మరింత వికృత రూపం దాల్చబోతోంది. వ్యవసాయోత్పత్తులను దారుణంగా దెబ్బతీయబోతోంది. మన దేశం ప్రస్తుతం ఏటా సుమారు రూ.64,122 కోట్ల మేరకు నష్టపోతోందని అంచనా. కేంద్ర వ్యవసాయ మంత్రిత్వ శాఖ ఇటీవల పార్లమెంటరీ కమిటీకి సమర్పించిన నివేదికలో ఆందోళనకరమైన విషయాలను వెల్లడించింది.ప్రధాన పంటల ఉత్పాదకత రాబోయే కొద్ది సంవత్సరాల్లో ఓ మోస్తరుగా ఉంటుందని వ్యవసాయ మంత్రిత్వ శాఖ తెలిపింది.  వాతావరణ మార్పులకు అనుగుణంగా సాగు పద్ధతులు మారితే తప్ప2100నాటికి 10 నుంచి 40 శాతం వరకు నష్టం జరగవచ్చునని పేర్కొంది. గోధుమలు, వరి, నూనె గింజలు, పప్పు ధాన్యాలు, పండ్లు, కూరగాయల ఉత్పత్తి బాగా తగ్గుతుందని తెలిపింది. దీనివల్ల రైతులు వాతావరణ మార్పులకు అనుగుణంగా మారవలసి ఉంటుందని, లేదంటే, మరింత పేదరికాన్ని ఎదుర్కొనవలసి వస్తుందని వివరించింది. సాగు పద్ధతులను మార్చుకోవలసిన అవసరం ఏర్పడుతుందని, పంటల దిగుబడిలో తేడాలను సర్దుబాటు చేసుకునేందుకు తగిన విధానాలను అవలంబించవలసి ఉంటుందని పేర్కొంది.వాతావరణ మార్పుల ఫలితంగా వ్యవసాయోత్పత్తులు తగ్గితే నూనె గింజలు, పప్పు ధాన్యాలు, పాలు వంటివాటిని విదేశాల నుంచి దిగుమతి చేసుకోవడం తప్పనిసరి అవుతుందని వ్యవసాయ మంత్రిత్వ శాఖ నివేదిక తెలిపింది.
newdhilly : vaataavarana maarpula prabhaavam chala teevramgaa untondi. 2020 nunchi ee dushprabhavam marinta vikruta roopam dalchabotondi. vyavasaayotpattulanu daarunamgaa debbateeyabotondi. mana desham prastutam eta sumaru roo.64,122 kotla meraku nashtapotondani anchana. kendra vyavasaaya mantritva saakha iteevala parlamentary kamiteeki samarpinchina nivedikalo aandolanakaramaina vishayaalanu velladinchindi.pradhaana pantala utpaadakata raboye koddi samvatsaraallo oo mostarugaa untundani vyavasaaya mantritva saakha telipindi.  vaataavarana maarpulaku anugunamgaa saagu paddhatulu maarithe tappa2100naatiki 10 nunchi 40 saatam varaku nashtam jaragavachunani perkondi. godhumalu, vari, noone ginjalu, pappu dhaanyaalu, pandlu, kuuragaayala utpatti baga taggutundani telipindi. deenivalla raitulu vaataavarana maarpulaku anugunamgaa maravalasi untundani, ledante, marinta paedarikaanni edurkonavalasi vastundani vivarinchindi. saagu paddhatulanu marchukovalasina avasaram erpadutundani, pantala digubadilo tedaalanu sardubaatu chesukunenduku tagina vidhaanaalanu avalambinchavalasi untundani perkondi.vaataavarana maarpula phalitamgaa vyavasaayotpattulu taggite noone ginjalu, pappu dhaanyaalu, paalu vantivaatini videsala nunchi digumati chesukovadam tappanisari avutundani vyavasaaya mantritva saakha nivedika telipindi.